Žornosyki
Žornosyki (němsce Sornßig) su hornjołužiska wjeska na wuchodnej kromje Budyskeho wokrjesa a słušeja wot lěta 1973 ke gmejnje Bukecy. Leža pod Rubježnym hrodom (542 m) a Žornosyčanskej horu (456 m) we wysokosći mjez 310 a 346 m nad mórskej hładźinu a su potajkim najwyše ležacy wjesny dźěl Bukečanskeje gmejny. Wobydlerstwo wotležaneje wsy bě hač do druheje połojcy 20. lětstotka přewažnje serbske.
Susodne wjeski su Błócany na sewjerowuchodźe, Lejno na wuchodźe a Wuježk na zapadźe.
StawiznyWobdźěłać
Wjeska naspomni so prěni raz pisomnje w lěće 1225 jako sydło wěsteho knjeza Wernerus de Surnzic.[2]
Po Mukowej statistice z lětow 1884/85 rěčachu tehdy 114 wot cyłkownje 122 Žornosyčanow serbsce (93 %).[3] Arnošt Černik zwěsći w lěće 1956 serbskorěčny podźěl wobydlerstwa wot hišće 81,1 %.[4] Žornosyki běchu potajkim poslednja serbskorěčna enklawa pod Čornobóskim rjećazom.
Ewangelske wobydlerstwo słuša ze starodawna k Bukečanskej wosadźe.
ŽórłaWobdźěłać
- ↑ staw: 31. decembra 2016; Podaća gmejnskeho zarjada Bukecy
- ↑ Žornosyki w Digitalnym stawizniskim zapisu městnow Sakskeje (němsce)
- ↑ Ernst Tschernik: Die Entwicklung der sorbischen Bevölkerung. Akademie-Verlag, Berlin 1954. → wšě wjeski
- ↑ Ludwig Elle: Sprachenpolitik in der Lausitz. Ludowe nakładnistwo Domowina, Budyšin 1995, str. 246. [127 wobydlerjow, z nich 43 dorosćenych z aktiwnymi znajomosćemi serbšćiny, 24 z pasiwnymi, 36 serbskich dźěći a młodostnych, 24 bjez znajomosćow] → wšě wjeski
hrv_Latn szl_Latn szl_Latn szl_Latn pol_Latn szl_Latn szl_Latn knc_Latn slk_Latn szl_Latn deu_Latn szl_Latn